ওয়েব ডেস্ক : বাংলার উন্নয়নে একগুচ্ছ ঘোষণা মুখ্যমন্ত্রীর। পরিকাঠামো উন্নয়নে ২০১৭-১৮ অর্থবর্ষে ২০ হাজার ১৫৫.৬১ কোটি টাকা খরচের ঘোষণা করলেন মমতা বন্দ্যোপাধ্যায়। কলকাতা ও জেলায় পরিবহণের চালচিত্র বদলে দিতে ঘোষণা করলেন একাধিক উড়ালপুলের। ব্রিজ ও রাস্তা তৈরিতে অতিরিক্ত ১২ হাজার ১০০ কোটি টাকা খরচ হবে বলে জানালেন মুখ্যমন্ত্রী। মানিকতলা থেকে এজেসি বোস রোড নতুন ফ্লাইওভার হবে। গণেশচন্দ্র অ্যাভিনিউতে হবে নতুন উড়ালপুল। তারাতলা থেকে বালিগঞ্জ ফাঁড়ি পর্যন্ত হবে ফ্লাইওভার। গড়িয়াহাট রোড সাউথেও হবে ফ্লাইওভার। মা ফ্লাইওভার থেকে গুরুসদয় রোড ফ্লাইওভার হবে। ইএম বাইপাস থেকে নিউটাউন পর্যন্তও হবে ফ্লাইওভার। পাশাপাশি শস্যঘাটতি মেটাতে হবে ওয়্যারহাউস। হুগলিতে একাধিক পানীয় জলের প্রকল্পের ঘোষণা করেন মুখ্যমন্ত্রী। ডানকুনি, উত্তরপাড়া, চাঁপদানিতে পানীয় জলের নতুন প্রকল্প হবে। কোলাঘাট ও সাগরদিঘির বিদ্যুতকেন্দ্রের আধুনিকীকরণ ও সংস্কার করা হবে। একইসঙ্গে আজ অন্ডাল থেকে কলকাতা বুলেট ট্রেন চালাতে কেন্দ্রের কাছে আবেদন জানিয়েছেন মুখ্যমন্ত্রী।